ai4bharat/Pralekha huggingface dataset:
ভূ-বিজ্ঞানমন্ত্রক
মঙ্গল ও বুধবার ওডিশায় এবং বৃহস্পতিবার ছত্তিশগড়ে ভারী বৃষ্টির পূর্বাভাস
নয়াদিল্লি, ২৫ অগাস্ট, ২০২০
জাতীয় আবহাওয়া পূর্বাভাস কেন্দ্র/আঞ্চলিক আবহাওয়া কেন্দ্র, ভারতীয় আবহাওয়া দপ্তরের নতুন দিল্লি শাখা জানিয়েছে, উত্তর বঙ্গোপসাগর এবং সন্নিহিত অঞ্চলে গভীর নিম্নচাপ সৃষ্টি হয়েছে। আগামী ৪-৫ দিনের মধ্যে এই নিম্নচাপটি পশ্চিম – উত্তর-পশ্চিম দিকে অগ্রসর হবে। এর জেরে ২৮শে অগাস্ট পর্যন্ত গাঙ্গেয় পশ্চিমবঙ্গ, ঝাড়খন্ড ও ওডিশায় ভারী থেকে অতিভারী বৃষ্টির সম্ভাবনা রয়েছে। ২৬-২৮শে অগাস্ট পর্যন্ত ছত্তিশগড়, মধ্যপ্রদেশ ও পশ্চিম রাজস্থানে বৃষ্টি হতে পারে। মঙ্গল ও বুধবার ওডিশা এবং বৃহস্পতিবার ছত্তিশগড়ে ভারী বৃষ্টির সম্ভাবনা রয়েছে। আগামী ৫ দিন জম্মু, কাশ্মীর, লাদাখ, গিলগিট বাল্টিস্তান, মুজফফরাবাদ, হিমাচল প্রদেশ সহ একাধিক উত্তর-পূর্বের রাজ্যগুলিতে ভারী থেকে অতি ভারী বৃষ্টির সম্ভাবনা রয়েছে।
নিম্নচাপের জেরে উত্তর বঙ্গোপসাগর উত্তাল থাকবে এবং ওডিশা ও পশ্চিমবঙ্গের উপকূলবর্তী জেলায় ৪০-৫০ কিলোমিটার বেগে ঝোড়ো হাওয়া বইতে পারে। মৎস্যজীবীদের আগামী ৫ দিন গভীর সমুদ্রে যেতে নিষেধ করা হয়েছে।
(CG/SS/SB
উত্তৰ-পূৰ্বাঞ্চল উন্নয়ন মন্ত্ৰালয়
বিকাশ আৰু জনতা-কেন্দ্ৰীক সংবাদ সেৱাৰ প্ৰতি দ্ৰুতগতিত হোৱা আগ্ৰহ বৃদ্ধিৰে ভাৰতীয় তথা অসমীয়া সংবাদ মাধ্যমৰ নৱজাগৰণৰ সূত্ৰপাত হৈছে : ড০ জিতেন্দ্ৰ সিং
‘প্ৰধানমন্ত্ৰী শ্ৰী নৰেন্দ্ৰ মোদীৰ নেতৃত্বত তৃণমূল পৰ্যায়ৰ গণতন্ত্ৰৰ উথ্থানৰ এক নতুন অধ্যায়ৰ সূচনাৰে ভাৰতৰ ইতিহাসে ২০১৪ চনত এক মোৰ লৈছিল’। এই অভিমত ব্যক্ত কৰিছে উত্তৰ পূবাঞ্চল উন্নয়ণ বিভাগৰ স্বতন্ত্ৰ ৰাজ্য মন্ত্ৰী তথা প্ৰধানমন্ত্ৰী কাৰ্যালয়, কৰ্মচাৰী প্ৰশাসন, পেন্সন, ৰাজহুৱা অভিযোগ, আণৱিক শক্তি আৰু মহাকাশ বিভাগৰ ৰাজ্যমন্ত্ৰী ড০ জিতেন্দ্ৰ সিঙে। মন্ত্ৰীগৰাকীয়ে আজি ‘অসমৰ সাংবাদিকতাৰ ১৭৫বৰ্ষপূৰ্তি’ শীৰ্ষক এক আলোচনাচক্ৰত ভাষণ প্ৰদান কৰি এই অভিমত প্ৰকাশ কৰে। ‘ইণ্ডিয়ান ইনষ্টিটিউট অব মাছ কমিউনিকেশ্যন’-য়ে অনুষ্ঠিত কৰা এই আলোচনাচক্ৰত দিয়া ভাষণটোত মন্ত্ৰীগৰাকীয়ে কয়, ‘ভাৰতীয় তথা অসমীয়া সাংবাদিকতাৰ ক্ষেত্ৰতখনত সংবাদ পৰিবেশনাৰ ক্ষেত্ৰত হোৱা সাগৰ-সংকাশ পৰিৱৰ্তন আৰু দ্ৰুতগতিত বিকাশমূলক আৰু জনতা-কেন্দ্ৰীক সংবাদৰ প্ৰতি বৰ্দ্ধিত আগ্ৰহৰ জৰিয়তে এক নৱ জাগৰণৰ সূচনা হৈছে’। ড০ সিঙে কয় যে শেহতীয়া বছৰচেৰকত অসমীয়া সংবাদ মাধ্যমত ঘাইপথ আৰু দলঙৰ নিৰ্মাণ, নতুন বিমান বন্দৰ, আভ্যন্তৰীণ জলপথৰ উন্নয়ণৰ দৰে বিকাশমূলক বাতৰিয়ে অধিক শিৰোনাম দখল কৰাৰ বিপৰীতে উগ্ৰপন্থীৰ উপদ্ৰবৰ দৰে নেতিবাচক বাতৰিৰ পয়োভৰ কমি অহা পৰিলক্ষিত হৈছে।
অসমৰ সংবাদিকতাই ১৭৫বৰ্ষত পদাৰ্পণ কৰাৰ বছৰটোতে কাকতালীয় ভাবে দেশৰ স্বাধীনতায়ো ৭৫সংখ্যক বছৰত পদাৰ্পণ কৰিছে। প্ৰধানমন্ত্ৰী শ্ৰী মোদীয়ে স্বাধীনতাৰ ৭৫বছৰক ৫টা স্তম্ভৰ জৰিয়তে উদযাপন কৰাৰ কথা কৈছে আৰু এয়া স্বাধীনতা সংগ্ৰামৰ অন্তৰ্নিহিত আবেগটোৰ লগতে যিসকল মহান আত্মাই ইয়াক সম্ভৱ কৰি তুলিলে তেওঁলোকৰ ত্যাগ-গাঁথাৰ চৰ্চাৰে হোৱা উচিত বুলি তেওঁ মন্তব্য কৰে। উদযাপনৰ কাৰ্যসূচীক ‘স্বাধীনতা সংগ্ৰাম’, ‘৭৫ত চিন্তা’, ‘৭৫ত আহৰণ কৰা সাফল্য’, ‘৭৫ত সম্পাদিত কৰিব লগা কাম’ আৰু ‘৭৫ত গ্ৰহণ কৰা সিদ্ধান্ত’- এই পাঁচোটা পৰ্বত বিভক্ত কৰা হৈছে বুলি উল্লেখ কৰি ড০ সিঙে কয় যে এয়া এনে চিন্তা যিয়ে কামত আত্নিয়োগ কৰাৰ বাবে অনুপ্ৰাণিত কৰে আৰু কাম নকৰাকৈযে কোনো সাফল্য অৰ্জন কৰিব পৰা নাযায় সেই কথাকে প্ৰতীয়মান কৰিছে।
‘যেতিয়া ভাৰত ‘কমিটি অব নেশ্যনছ’ৰ অগ্ৰণী ৰাষ্ট্ৰ হিচাপে পৰিগণিত হ’ব আৰু উত্তৰ-পূৰ্বাঞ্চল বিশেষকৈ অসমে মোদীৰ নতুন ভাৰতৰ উথ্থানত গুৰুত্বপূৰ্ণ ভূমিকা গ্ৰহণ কৰিব, তেতিয়া আগন্তুক ২৫টা বছৰৰ এইটো পৰ্যায় অতিকে গৌৰৱময় আৰু ঘটনা বহুল হ’ব’ বুলি মন্তব্য কৰিছে ড০ সিঙে। তেওঁ কয়, ‘অসমক কেন্দ্ৰত ধাৰণ কৰি উত্তৰ পূৰ্বাঞ্চলে আজি জীৱনৰ সকলো পৰ্যায়তে আটাইতকৈ আধুনিক পৰিৱৰ্তনৰ বাবে অগ্ৰসৰ হৈছে আৰু ইয়াৰ অৰ্থনৈতিক পুনৰুথ্থানৰ ক্ষেত্ৰত বাঁহে অতিকে গুৰুত্বপূৰ্ণ ভূমিকা পালন কৰিবলৈ আগবাঢ়িছে’।
আলোচনাচক্ৰখনত ‘আইআইএমচি’ৰ সঞ্চালক প্ৰধান ড০ সঞ্জয় দ্বিবেদী, আছাম ত্ৰিবুণৰ কাৰ্যবাহী সম্পাদক শ্ৰী প্ৰশান্তজ্যোতি বৰুৱা, পূৰ্বাঞ্চল প্ৰহৰী কাকতৰ কাৰ্যবাহী সম্পাদক শ্ৰী বশিষ্ঠ নাৰায়ণ পাণ্ডে আৰু বিশিষ্ট সাংবাদিক তথা ‘ৰাজ্যিক তথ্য আয়ুক্ত’ শ্ৰী সমুদ্ৰ গুপ্ত কাশ্যপ, অনুষ্ঠানৰ আহ্বায়ক শাশ্বতী গোস্বামী আৰু ‘আইআইএমচি’ৰ সকলো আঞ্চলিক মূৰব্বী তথা শিক্ষকবৃন্দ আৰু শিক্ষাৰ্থীসকল উপস্থিত থাকে।
সড়কপরিবহণওমহাসড়কমন্ত্রক
সড়ক প্রকল্পের জন্য গাছের আচ্ছাদনের ক্ষতি
নতুন দিল্লি, ৩০ মার্চ, ২০২২
জাতীয় সড়ক নির্মাণের সময়ে গৃহীত নীতি অনুসারে যতটা সম্ভব কম গাছ কাটার চেষ্টা করা হয়। এজন্য অনেক সময় রাইট অফ ওয়ে অর্থাৎ মহাসড়কের পাশে যে ব্যক্তিগত মালিকানাধীন জমি ছেড়ে রাখার কথা, তাতেও ছাড় দেওয়া হয়। জাতীয় মহাসড়ক প্রকল্পগুলির জন্য এখনও পর্যন্ত পরিবেশের উপর তেমন কোনো বড় প্রভাবের খবর পাওয়া যায়নি। বরং পরিবেশের উপর সামান্য ইতিবাচক প্রভাবই পড়তে পারে, যেহেতু যতগুলি গাছ কাটা হয়, তার থেকে বেশি সংখ্যক গাছ লাগানো হয়। মন্ত্রক, প্রযুক্তি ও বিশেষ দক্ষতার সাহায্য নিয়ে যেসব ক্ষেত্রে সম্ভব, সেখানে গাছ না কেটে, গাছ তুলে নিয়ে অন্য জায়গায় বসানোর সিদ্ধান্ত নিয়েছে। এই কাজ চলছে।
কাটা গাছের থেকে গাছ লাগানোর সংখ্যা যাতে বেশি হয়, সেজন্য সড়কের দু’ধারে এবং সড়কের মাঝখানে গাছ বসানো হয়। এটি নির্ভর করে কোন মহাসড়কে কিরকম জায়গা আছে তার উপর।
রাজ্যসভায় আজ এক প্রশ্নের লিখিত জবাবে কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি এই তথ্য জানিয়েছেন।
CG/SD/SKD/
(Visitor Counter : 108
প্রধানমন্ত্রীরদপ্তর
ভারত গৌরব পর্যটন ট্রেনে গঙ্গা পুস্করালা যাত্রা আধ্যাত্মিক পর্যটনকে আরও শক্তিশালী করে তুলবে: প্রধানমন্ত্রী
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী বলেছেন, ভারত গৌরব পর্যটন ট্রেনে গঙ্গা পুস্করালা যাত্রা দেশে আধ্যাত্মিক পর্যটনকে আরও শক্তিশালী করে তুলবে। তেলেঙ্গানার সেকেন্দ্রবাদ রেল স্টেশন থেকে ট্রেনটি যাত্রা শুরু করেছে। এই ট্রেন পুরী, কাশী এবং অযোধ্যার মতন পবিত্র শহরে যাবে।
এক ট্যুইট বার্তায় প্রধানমন্ত্রী বলেছেন:
“দিন কয়েক আগে এই ট্রেনের যাত্রা শুরু হয়েছে। এটি আধ্যাত্মিক পর্যটনকে আরও শক্তিশালী করে তুলবে।”
PG/CB/NS
(
প্রধানমন্ত্রীরদপ্তর
স্বামী বিবেকানন্দের জন্মদিনে প্রধানমন্ত্রীর শ্রদ্ধার্ঘ্য
নয়াদিল্লি, ১২ জানুয়ারি, ২০২২
প্রধানমন্ত্রী শ্রী নরেন্দ্র মোদী স্বামী বিবেকানন্দের জন্মদিনে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “মহান স্বামী বিবেকানন্দকে তাঁর জন্মদিনে আমি শ্রদ্ধা জানাই। জাতির পুনর্জাগরণে তিনি তাঁর জীবন উৎসর্গ করেছিলেন। দেশ গঠনের কাজে তিনি বহু যুবক-যুবতীকে অনুপ্রাণিত করেন। দেশের জন্য তিনি যে স্বপ্ন দেখতেন, তা পূরণ করতে আমাদের একযোগে কাজ করতে হবে”।
CG/CB/SB
(
প্রধানমন্ত্রীরদপ্তর
আইসিসি অনুর্ধ্ব-১৯ বিশ্বকাপে জয়লাভের জন্য ভারতীয় ক্রিকেট দলকে প্রধানমন্ত্রীর অভিনন্দন
নয়াদিল্লি, ০৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আইসিসি অনুর্ধ্ব ক্রিকেট বিশ্বকাপ জয়লাভের জন্য ভারতীয় ক্রিকেট দলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “আমাদের তরুণ ক্রিকেটারদের জন্য অত্যন্ত গর্ব অনুভব করছি। আইসিসি অনুর্ধ্ব-১৯ ক্রিকেট বিশ্বকাপ জয়লাভের জন্য ভারতীয় দলকে অভিনন্দন জানাই। পুরো ট্যুর্নামেন্ট জুড়ে তাঁদের লড়াকু মানসিকতা আমরা দেখেছি। সর্বোচ্চ পর্যায়ে তাঁদের সুন্দর ক্রীড়া নৈপুণ্য দেখে বোঝা যায়, ভারতীয় ক্রিকেটের ভবিষ্যৎ সুরক্ষিত, যোগ্য ব্যক্তিদের কাছে যা থাকবে”।
CG/CB/SB
(
প্রতিরক্ষামন্ত্রক
পারিবারিক পেনশনের জন্য বিশেষভাবে সক্ষম নির্ভরশীল ব্যক্তিদের আয়ের সীমা বৃদ্ধি করেছে সরকার
নয়াদিল্লি, ২৮ সেপ্টেম্বর, ২০২১
প্রতিরক্ষা মন্ত্রক মানসিক ও দৈহিক প্রতিকূলতাসম্পন্ন শিশুদের ক্ষেত্রে পারিবারিক পেনশনের সুবিধার জন্য আয়ের সীমা বাড়ানোর সিদ্ধান্ত নিয়েছে। এরকম প্রতিকূলতাসম্পন্ন শিশুরা আজীবন পারিবারিক পেনশন পাওয়ার যোগ্য। তবে, যদি তার মোট আয় পারিবারিক পেনশনের ৩০ শতাংশ হয়ে থাকে তবেই আজীবন পেনশনের সুবিধা পাবে। অবশ্য এক্ষেত্রে প্রয়াত সরকারি কর্মী বা পেনশনপ্রাপক শেষবার যে বেতন বা পেনশন তুলেছিলেন সেই অনুযায়ী অন্য উৎস থেকে মোট আয়ের পরিমাণ হতে হবে তার ৩০ শতাংশ হতে হবে। আরও বলা হয়েছে, মহার্ঘ ভাতা সহ শেষবার প্রয়াত পেনশনপ্রাপক যে অর্থ তুলেছিলেন সেটিকেও যোগ করা হয়েছে।
পারিবারিক পেনশনের ক্ষেত্রে নতুন এই সুবিধা ২০২১-এর ৮ ফেব্রুয়ারি থেকে কার্যকর হচ্ছে। বর্তমানে দৈহিক ও মানসিক প্রতিকূলতাসম্পন্ন শিশুরা পারিবারিক পেনশন পাওয়ার ক্ষেত্রে যোগ্য। তবে, তাদের মাসিক আয় মহার্ঘ ভাতা সহ ৯ হাজার টাকা হলেই পারিবারিক পেনশনের সুবিধা পাওয়া যায়।
CG/BD/DM/
(Visitor Counter : 208
বিজ্ঞানওপ্রযুক্তিমন্ত্রক
উত্তর অ্যাটলান্টিকের ঝঞ্ঝার কারণে আগস্টে মাসে ভারতীয় মৌসুমী বায়ুপ্রবাহ বিঘ্নিত হয় ; আবহাওয়ার পূর্বাভাসের ক্ষেত্রে আরও উন্নতির প্রয়োজন বলে গবেষণায় প্রকাশ
নয়াদিল্লী, ১৭ ডিসেম্বর, ২০২০
উত্তর অ্যাটলান্টিকের একটি অস্থির বায়ুপ্রবাহ ভারতীয় মৌসুমী বায়ুপ্রবাহের অভিমুখকে বিঘ্ন ঘটাতে পারে। সায়েন্স ম্যাগাজিনে প্রকাশিত একটি নিবন্ধে এ বিষয়ে বিস্তারিত বলা হয়েছে। ভারতীয় মৌসুমী বায়ুপ্রবাহ দেশের অর্থনীতির ওপর যথেষ্ট প্রভাব বিস্তার করে।
এই নিবন্ধে বলা হয়েছে মধ্য অক্ষ্যাংশে সংশ্লিষ্ট আবহাওয়ার এই উপাদানের কারণ ছাড়াও প্রশান্ত মহাসাগর ও ভারত মহাসাগরে সৃষ্ট বায়ুপ্রবাহও মৌসুমী বায়ুর পূর্বাভাসের ক্ষেত্রে যথেষ্ট গুরুত্বপূর্ণ। এর ফলে মৌসুমী বায়ুর পরিবর্তনশীলতার কারণে খরা সংক্রান্ত তথ্যের পূর্বাভাস পাওয়া সম্ভব।
বিজ্ঞান ও প্রযুক্তি দপ্তরের সহায়তায় সেন্টার ফর অ্যাটমোসফিয়ারিক অ্যান্ড ওশ্যোনিক সায়েন্সেস  এবং ইন্ডিয়ান ইন্সটিটিউট অফ সায়েন্স -এর একদল বিজ্ঞানী এই বিষয়ে যে গবেষণা চালিয়েছেন তাতে দেখা গেছে গত শতাব্দীতে যে বছর এল নিনোর কারণে এবং এল নিনো ছাড়া খরা হয়েছে, সেখানে খরার বিষয়ে নতুন তথ্য পাওয়া গেছে। যে বছরগুলিতে এল নিনোর জন্য খরা হয়েছে সেই বছরে গোটা মরশুমে বৃষ্টি হয়নি। অন্যদিকে এলনিনোর প্রভাব ছাড়া যে বছরে খরা হয়েছে সেই বছরগুলিতে একটি নির্দিষ্ট সময়তেই এই স্বল্প বৃষ্টির প্রভাব দেখা গেছে। ১৯০০-২০১৫-এই ১১৬ বছর ধরে তথ্যের ভিত্তিতে গবেষকরা দেখেছেন এল নিনোর কারণে খরা জুন মাসের মাঝামাঝি সময় থেকে শুরু হয়। আগস্ট মাসের মধ্যবর্তী সময়ে তা চরম আকার ধারণ করে এবং সেই বছর এই পরিস্থিতি থেকে বেরিয়ে আসার কোনও লক্ষ্যণ দেখা যায় না।
কিন্তু যে বছর এল নিনোর কারণে খরা হয় না সে বছর জুন মাসে বৃষ্টিপাত কম হয়। জুলাই এবং আগস্ট মাসের মাঝামাঝি সময়ে বৃষ্টিপাতের পরিমাণ বাড়ে। তবে আগস্টের শেষে তা দারুণভাবে কমে যায়।
বায়ুপ্রবাহের উপরিভাগে এবং ঘূর্ণীঝড়ের কেন্দ্রে অস্বাভাবিকত্বের কারণেই এই ঘটনা ঘটে। এক্ষেত্রে উত্তর অ্যাটলান্টিক সাগরের শীতল বাতাস প্রভাব বিস্তার করে। যারফলে রোসবি তরঙ্গ ভারতের দিকে এগিয়ে আসে এবং তিব্বত মালভূমি পর্যন্ত তা অগ্রসর হয়। এই তরঙ্গের ফলে মৌসুমী বায়ুর প্রবাহ বাধাপ্রাপ্ত হয়। নতুন এই গবেষণার কারণে খরার বিষয়ে পূর্বাভাস পেতে ভবিষ্যতে সুবিধা হবে।
প্রধানমন্ত্রীরদপ্তর
মধ্যপ্রদেশে মোহনপুরা জলসেচ প্রকল্পটি জাতির উদ্দেশে উৎসর্গ করলেন প্রধানমন্ত্রী
নয়াদিল্লি, ২৩ জুন, ২০১৮
প্রধানমন্ত্রী শ্রী নরেন্দ্র মোদী শনিবার মোহনপুরা জলসেচ প্রকল্পটি উৎসর্গ করেন জাতির উদ্দেশে। এই প্রকল্পটি থেকে রাজগড় জেলার কৃষি জমিতে সেচের সুযোগ সম্প্রসারিত হবে। এছাড়াও, আশেপাশের গ্রামগুলিতে পানীয় জলের যোগান নিশ্চিত করতেও বিশেষ সহায়ক হবে এই প্রকল্পটি। কয়েকটি জল সরবরাহ কর্মসূচিরও এদিন শিলান্যাস করেন প্রধানমন্ত্রী।
মোহনপুরায় আয়োজিত এক বিশাল জনসমাবেশে ভাষণদান প্রসঙ্গে শ্রী মোদী ডঃ শ্যামাপ্রসাদ মুখোপাধ্যায়ের মৃত্যু বার্ষিকী স্মরণে শ্রদ্ধা নিবেদন করে বলেন যে, দেশবাসীর কাছে ডঃ মুখোপাধ্যায়ের বার্তা ছিল এই যে – নিজস্ব উদ্যম ও প্রচেষ্টার মধ্য দিয়েই দেশকে সুরক্ষিত ও নিরাপদ রাখা সম্ভব। শিক্ষা, শিল্প নীতি এবং নারী ক্ষমতায়নের মতো ক্ষেত্রগুলিতে ডঃ শ্যামাপ্রসাদ মুখোপাধ্যায়ের অবদানের কথাও এদিন স্মরণ করেন প্রধানমন্ত্রী। তিনি বলেন যে, ডঃ মুখোপাধ্যায় শিক্ষা, স্বাস্থ্য ও নিরাপত্তার ওপর সর্বোচ্চ গুরুত্ব স্থাপন করেছিলেন। কেন্দ্রীয় সরকারের দক্ষ ভারত মিশন, স্টার্ট আপ ইন্ডিয়া, মুদ্রা যোজনা এবং মেক ইন ইন্ডিয়ার মতো কর্মসূচিগুলি ডঃ মুখোপাধ্যায়ের স্বপ্ন ও দৃষ্টিভঙ্গির-ই বাস্তব প্রতিফলন।
শ্রী মোদী বলেন যে, দেশের যে জেলাগুলি উন্নয়নের জন্য উদগ্রীব রাজগড় জেলা হ’ল তার অন্যতম। এখানকার উন্নয়ন প্রকল্পগুলির কাজ আরও ত্বরান্বিত হয়ে উঠবে। দেশের প্রয়োজন ও চাহিদার কথা মনে রেখে দেশকে একুশ শতকে এক নতুন উচ্চতায় নিয়ে যেতে কাজ করে চলেছে কেন্দ্রীয় সরকার। কৃষি ক্ষেত্রে উল্লেখযোগ্য কাজের দৃষ্টান্ত স্থাপন এবং সেই সঙ্গে উন্নয়ন সংক্রান্ত বিভিন্ন উদ্যোগ গ্রহণের জন্য মধ্যপ্রদেশ সরকারের বিশেষ প্রশংসা করেন প্রধানমন্ত্রী। রাজ্যে সেচসেবিত অঞ্চলের প্রসার ঘটানোর জন্যও রাজ্য সরকারের সপ্রশংস উল্লেখ করেন তিনি। শ্রী মোদী বলেন, মধ্যপ্রদেশের জলসেচ সম্পর্কিত লক্ষ্যমাত্রা পূরণে রাজ্য সরকারের সঙ্গে সর্বতোভাবে সহযোগিতা করার জন্য সম্পূর্ণ রূপে প্রস্তুত কেন্দ্রীয় সরকার। প্রধানমন্ত্রী কৃষি সিচাঁই যোজনার আওতায় এই রাজ্যে বর্তমানে ১৪টি প্রকল্প রূপায়িত হচ্ছে। অণু সেচ প্রকল্পগুলির ওপর এখন আরও বেশি করে জোর দেওয়া হচ্ছে বলে উল্লেখ করেন তিনি।
মাটির স্বাস্থ্য পরীক্ষার কার্ড, ফসল বিমা যোজনা, বৈদ্যুতিন কৃষি বিপণন মঞ্চ ইত্যাদি সহ কৃষি ক্ষেত্রে কেন্দ্রীয় সরকারের বিভিন্ন উদ্যোগের কথাও এদিন উঠে আসে প্রধানমন্ত্রীর বক্তব্যে। উজ্জ্বলা যোজনা এবং মুদ্রা যোজনার সুফলগুলি সম্পর্কেও বক্তব্য রাখেন তিনি।
SSS/SKD/SB…
(Visitor Counter : 46
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনার  আওতায় পশ্চিমবঙ্গে ২৬,৬০৪টি বাড়ি তৈরির অনুমোদন
নয়াদিল্লি, ২৫ জুলাই, ২০১৮
অনুমোদন ও নজরদারি সংক্রান্ত কেন্দ্রীয় কমিটির ৩৬তম বৈঠকে প্রধানমন্ত্রী আবাস যোজনার  আওতায় ১০টি রাজ্যে মোট ২,৬৭,৫৪৬টি বাড়ি নির্মাণের অনুমতি দেওয়া হয়েছে। মঙ্গলবার  নতুন দিল্লীতে কমিটির বৈঠকে এই কর্মসূচির আওতায় পশ্চিমবঙ্গের জন্য ২৬,৬০৪টি বাড়ি নির্মাণের ব্যাপারেও সিদ্ধান্ত হয়েছে।
কমিটির সিদ্ধান্ত অনুযায়ী, মধ্যপ্রদেশে সবথেকে বেশি, ৫৯,৪২১টি বাড়ি নির্মাণের প্রস্তাব রয়েছে। গুজরাট, মহারাষ্ট্র ও উত্তরপ্রদেশে যথাক্রমে ৫৫,২৯৬টি, ৫২,৯৩৫টি এবং ৩৬,৩৭০টি বাড়ি নির্মাণের সিদ্ধান্ত হয়েছে। সুলভ মূল্যের এই বাড়িগুলি শহরাঞ্চলের গরিব মানুষদের মধ্যে বন্টন করা হবে। প্রস্তাবিত ২,৬৭,৫৪৬টি বাড়ি নির্মাণের পাশাপাশি প্রধানমন্ত্রী আবাস যোজনার  আওতায় সারা দেশ জুড়ে ৫৩,৭৪,৩০৬টি গৃহ নির্মাণের জন্য তহবিলের সংস্থান করা হচ্ছে। এছাড়াও, এই কর্মসূচির আওতায় বিহার ১৫,৯২৪টি, রাজস্থান ৮,৬০০টি, ছত্তিশগড় ৭,৯৬১টি, পাঞ্জাব ২,৪৪২টি এবং উত্তরাখণ্ডে ১,৯৯৩টি বাড়ি নির্মাণের অনুমতি দেওয়া হয়েছে।
CG/BD/DM/…
(Visitor Counter : 64
প্রধানমন্ত্রীরদপ্তর
সংসদের বাজেট অধিবেশনের প্রাক্কালে প্রধানমন্ত্রীর বক্তব্য
নয়াদিল্লি, ৩১ জানুয়ারি, ২০২৩
নমস্কার বন্ধুগণ।
২০২৩ সালের বাজেট অধিবেশন আজ থেকে শুরু হচ্ছে এবং গোড়াতেই অর্থনৈতিক বিশ্বে সেই কন্ঠস্বরগুলি, যাঁদের কন্ঠস্বর সারা পৃথিবীতে স্বীকৃত, চারদিক থেকে তাঁদের সকলের কন্ঠস্বর ইতিবাচক বার্তা নিয়ে আসছে, আশার আলো নিয়ে আসছে। আর তা থেকে সূচিত হচ্ছে নতুন উৎসাহ। আজ একটি গুরুত্বপূর্ণ উপলক্ষ। ভারতের বর্তমান রাষ্ট্রপতি আজ প্রথমবার সংসদে যৌথসভায় ভাষণ দিতে যাচ্ছেন। মাননীয়া রাষ্ট্রপতির বক্তৃতা ভারতের সংবিধানের গৌরব, ভারতের সংসদীয় ব্যবস্থার গৌরব এবং বিশেষ করে আজ নারীদের প্রতি সমাজের সম্মান ও প্রত্যন্ত বনাঞ্চলে বসবাসকারী আমাদের দেশের মহান জনজাতি ঐতিহ্যকে সম্মান জানানোর একটি উপলক্ষ। শুধু উপস্থিত সাংসদদের জন্যই নয়, আজ সারা দেশের জন্য গর্বের মুহূর্ত এসে উপস্থিত হয়েছে। আজ ভারতের বর্তমান রাষ্ট্রপতি প্রথমবার সংসদের যৌথ অধিবেশনে ভাষণ দেবেন। ৬-৭ দশক থেকে আমাদের সংসদীয় কর্মপদ্ধতিতে বিগত শতাব্দীর ৬-৭ এর দশক থেকে যে ঐতিহ্য গড়ে উঠেছে, সেই পরম্পরা অনুযায়ী যে কোনও নতুন সংসদ সদস্য যদি প্রথমবারের মতো সংসদে দাঁড়িয়ে বক্তব্য রাখেন, তা তিনি যে দলেরই হন না কেন, যখন তিনি কথা বলেন, সমগ্র সভাঘর নিশ্চুপ থেকে তাঁকে সম্মান জানায়, যাতে তাঁর আত্মবিশ্বাস বাড়ে তেমন একটি অনুকূল পরিবেশ গড়ে তোলা হয়। আমাদের সংসদে এই উজ্জ্বল এবং মহান পরম্পরা রয়েছে। আজ আমাদের বর্তমান রাষ্ট্রপতিও প্রথমবারের মতো সংসদে যৌথ অধিবেশনে ভাষণ দেবেন। সকল সংসদ সদস্যের পক্ষ থেকে এই মুহূর্তটিকে উৎসাহ ও উদ্দীপনার শক্তিতে পরিপূর্ণ করে তোলার দায়িত্ব আমাদের সকলের। আমি নিশ্চিত যে, আমাদের সকল সংসদ সদস্য এই ভূমিকা যথাযথভাবে পালন করবেন। এখন আমাদের দেশের অর্থমন্ত্রীও একজন মহিলা। তিনি আগামীকাল দেশের সামনে আরেকটি পূর্ণাঙ্গ বাজেট নিয়ে আসছেন। আজকের আন্তর্জাতিক পরিস্থিতিতে শুধু ভারত নয়, গোটা বিশ্বের মানুষের মনযোগ আজ ভারতের বাজেটের দিকে। বিশ্বের বর্তমান অর্থনৈতিক পরিস্থিতির ডামাডোলে ভারতের বাজেট শুধু এই দেশের সাধারণ মানুষের আশা-আকাঙ্খা পূরণের চেষ্টাই করবে না, পাশাপাশি, বিশ্ববাসী এই বাজেট থেকে যে আশার আলো দেখতে পাচ্ছেন, তা যেন আরও উজ্জ্বল হয়ে ওঠে। আমার পূর্ণ বিশ্বাস রয়েছে যে, আমাদের অর্থমন্ত্রী নির্মলাজী এই প্রত্যাশা পূরণের জন্য সর্বাত্মক উদ্যোগ নিয়েছেন। ভারতীয় জনতা পার্টির নেতৃত্বে এনডিএ সরকারের শাসনে আমাদের কর্মসংস্কৃতির কেন্দ্রে একটি উদ্দেশ্য একটি নীতি, একটি লক্ষ্য এবং একটি চিন্তা রয়েছে, তা হ’ল – ‘ভারত সর্বাগ্রে, নাগরিকরা সর্বাগ্রে’। এর মানে সবার আগে দেশ এবং সবার আগে দেশবাসী। এই চেতনাকে এগিয়ে নিয়ে আমাদের বাজেট অধিবেশনেও বিতর্ক হবে। তবে, তর্ক-বিতর্ক যেমন হবে, সদ্ভাবও তেমনই থাকা উচিৎ। আমি নিশ্চিত যে, আমাদের সমস্ত বিরোধী পক্ষের সহকর্মীরা অত্যন্ত গভীর প্রস্তুতির সঙ্গে নিবিড়ভাবে বাজেট প্রস্তাবগুলিকে অধ্যয়ন করে তবেই তাঁদের মতামত উপস্থাপন করবেন। আমাদের সংসদ তার সমস্ত গরিমা নিয়ে দেশের নীতি নির্ধারণে অত্যন্ত পুঙ্খানুপুঙ্খভাবে আলোচনা করবে এবং এই মন্থন থেকে দেশের জন্য উপকারি অমৃত আহরণ করবে। আমি আবার আপনাদের সকলকে স্বাগত জানাই।
সবাইকে অনেক অনেক শুভকামনা জানাই। ধন্যবাদ।
PG/SB/SB
(
কৃষিমন্ত্রক
কৃষকদের আয় দ্বিগুণ
নয়াদিল্লি, ০৫ এপ্রিল, ২০২২
কেন্দ্রীয় সরকার ২০১৬ সালের এপ্রিল মাসে ‘কৃষকদের আয় দ্বিগুণ’ সংক্রান্ত বিষয় পরীক্ষা করে দেখার জন্য আন্তঃমন্ত্রক কমিটির সঙ্গে পরামর্শ করে। কৃষকদের আয় দ্বিগুণ করার লক্ষ্য অর্জনের জন্য এই কমিটি বেশ কিছু কৌশলের সুপারিশ করেছিল। ২০২২ সালের মধ্যে কৃষকদের আয় দ্বিগুণ করার কৌশল সমন্বিত কমিটি ২০১৮ সালে সরকারের কাছে একটি প্রতিবেদন জমা দেয়। কৃষকদের আয় দ্বিগুণ করার কমিটি  ফসলের উৎপাদন বৃদ্ধি, প্রাণী সম্পদ ক্ষেত্রে উন্নতি সাধন, সম্পদ ব্যবহারে দক্ষ বা উৎপাদন খরচ বাঁচানো, উন্নত মানের ফসল উৎপাদন, উচ্চ মূল্যের ফসলের বহুমুখী ব্যবহার, কৃষকদের ন্যায্য মূল্য বৃদ্ধি এবং কৃষি কাজ থেকে কৃষি কাজ নয় এমন পেশায় স্থানান্তর – এই ৭টি বিষয় বিশেষ গুরুত্ব আরোপ করে। ডিএফআই কমিটির সুপারিশ গৃহীত হওয়ার পর সরকার অগ্রগতি পর্যালোচনা ও পর্যবেক্ষণের জন্য একটি ‘ক্ষমতাপ্রাপ্ত সংস্থা’র সঙ্গে পরামর্শ করেছে।
সরকার মাটির স্বাস্থ্য পরীক্ষার উপরও জোর দিয়েছে। একই সঙ্গে, সঠিক পরিমাণে,সঠিক সময়ে, সঠিক পদ্ধতিতে এবং সঠিক ধরণের রাসায়নিক সার ব্যবহারের উপর গুরুত্ব আরোপ করা হয়েছে। পাশাপাশি, কৃষকদের প্রশিক্ষণ ও কৃষি মেলা আয়োজনেও রাজ্য সরকারকে আর্থিক সহায়তা দেওয়া হয়েছে। মাটির স্বাস্থ্য ও উর্বরতা বৃদ্ধিতে ২০১৫ সাল থেকে মাটির স্বাস্থ্য ও সার ব্যবহারের উপর জাতীয় প্রকল্পের আওতায় সয়েল হেলথ কার্ড প্রকল্প বাস্তবায়ন করা হয়েছে। এমনকি, কৃষকদের হাতে-কলমে প্রশিক্ষণ দেওয়া হয়েছে। ২০১৫ সাল থেকে ৭ হাজার ৪২৫টি কৃষি মেলার আয়োজন করা হয়েছে।
লোকসভায় আজ এক লিখিত উত্তরে একথা জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SS/SB
(Visitor Counter : 87
উপ-রাষ্ট্রপতিরসচিবালয়
আন্তর্জাতিক যোগ দিবসের প্রাককালে উপরাষ্ট্রপতি দেশবাসীকে শুভেচ্ছা জানিয়েছেন
নতুন দিল্লি, ২০ জুন, ২০২১
উপরাষ্ট্রপতি শ্রী এম ভেঙ্কাইয়া নাইডু আন্তর্জাতিক যোগ দিবসের প্রাককালে দেশবাসীকে শুভেচ্ছা জানিয়েছেন।
তাঁর সম্পূর্ণ বার্তাটি হচ্ছে-
" যোগ হচ্ছে আলো, একবার প্রজ্বলিত হলে কখনোই অনুজ্জ্বল হয় না।
আপনার অনুশীলন যত ভালো হবে আপনার শিখা ততোই উজ্জ্বল হবে।"- বিকেএস আয়েঙ্গার।
আন্তর্জাতিক যোগ দিবস উপলক্ষে আসুন আমরা সবাই প্রতিদিন যোগ অনুশীলন করে শারীরিক, মানসিক এবং আধ্যাত্মিক ভাবে আমাদের জীবন আলোকিত করার সংকল্প গ্রহণ করি।
অতিমারি সামগ্রিক কল্যাণের গুরুত্ব সম্পর্কে সারা বিশ্বকে অনুধাবন করিয়েছে। যোগ হচ্ছে একমাত্র উপায় যা শরীরকে সুস্থ রাখতে সাহায্য করে। যোগই হচ্ছে মানবতার উপর ভারতের উপহার। যোগ বিশ্বজুড়ে লক্ষ লক্ষ জীবনকে রূপান্তর ঘটিয়েছে।
CG/ SB
(Visitor Counter : 174
প্রধানমন্ত্রীরদপ্তর
রানী লক্ষ্মীবাঈ জয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ১৯ নভেম্বর, ২০১৮
প্রধানমন্ত্রী শ্রী নরেন্দ্র মোদী রানী লক্ষ্মীবাঈ জয়ন্তীতে তাঁর স্মৃতিতে শ্রদ্ধা জানিয়েছেন।
প্রধানমন্ত্রী বলেন, “রানী লক্ষ্মীবাঈ প্রত্যেক ভারতীয়র কাছে অনুপ্রেরণা। সব প্রতিবন্ধকতা জয় করে ঔপনিবেশিকতার বিরুদ্ধে তাঁর লড়াই চিরস্মরণীয় হয়ে থাকবে। তাঁর মতো মহান ব্যক্তিদের লড়াইয়ের ফলে ভারত স্বাধীনতা অর্জন করেছে। তাঁর জয়ন্তীতে তাঁকে স্মরণ করি”।
CG/PM/SB……
(Visitor Counter : 116
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ্ এবং প্রতিরক্ষা মন্ত্রী শ্রী রাজনাথ সিং দিল্লির ১০০০ শয্যা বিশিষ্ট সর্দার বল্লভভাই প্যাটেল কোভিড হাসপাতাল ঘুরে দেখলেন
নতুন দিল্লী, ৫ জুলাই, ২০২০
প্রতিরক্ষা মন্ত্রী শ্রী রাজনাথ সিং এবং কেন্দ্রীয় স্বাস্থ্য ও পরিবার কল্যাণ মন্ত্রী শ্রী হর্ষবর্ধনের সঙ্গে কেন্দ্রীয় স্বরাষ্ট্রমন্ত্রী শ্রী অমিত শাহ্ আজ ১ হাজার শয্যা বিশিষ্ট সর্দার বল্লভভাই প্যাটেল কোভিড হাসপাতাল ঘুরে দেখেন। এই হাসপাতালে ২৫০টি ইন্টেনসিভ কেয়ার ইউনিট  রয়েছে। কেন্দ্রীয় স্বরাষ্ট্রমন্ত্রক, স্বাস্থ্য ও পরিবার কল্যাণ মন্ত্রক, বিভিন্ন সশস্ত্র বাহিনী, টাটা সন্স্ এবং অন্যান্য শিল্প সংস্থাগুলির সহযোগিতায় মাত্র ১২ দিনে প্রতিরক্ষা গবেষণা ও উন্নয়ন সংস্থা  এই হাসপাতালটি তৈরি করেছে। দিল্লির মুখ্যমন্ত্রী শ্রী অরবিন্দ কেজরিওয়াল এবং কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডিও ছিলেন।
কেন্দ্রীয় স্বরাষ্ট্রমন্ত্রী শ্রী অমিত শাহ্ বলেন, সঙ্কটের এই সময়ে দিল্লির জনগণকে সাহায্য করার জন্য প্রধানমন্ত্রী শ্রী নরেন্দ্র মোদী অঙ্গীকারবদ্ধ౼এই কোভিড হাসপাতাল সেটিকেই স্বীকৃতি দিচ্ছে। তিনি ডিআরডিও, টাটা এবং সশস্ত্র বাহিনীর চিকিৎসা বিভাগের সকলকে এই উপলক্ষ্যে ধন্যবাদ জানান। এর মাধ্যমে সঙ্কট মোকাবিলা করা যাবে বলে শ্রী শাহ্ আশা করেন।
জাতীয় রাজধানী অঞ্চলে বর্তমানে কোভিড-১৯ সংক্রমণ দ্রুতহারে বৃদ্ধি পাচ্ছে। তার ফলে রোগীর সংখ্যা বাড়ছে। এই জরুরি পরিস্থিতিতে কোভিড-১৯ এর সংক্রমিতদের জন্য হাসপাতালের শয্যা বাড়ানোর বিষয়ে কেন্দ্রীয়স্বরাষ্ট্র মন্ত্রক এবং প্রতিরক্ষা মন্ত্রক আলোচনার পরই ডিআরডিও-কে এই ১ হাজার শয্যা বিশিষ্ট হাসপাতালটি তৈরির দায়িত্ব দেওয়া হয়।
পুরো হাসপাতাল তৈরির প্রক্রিয়াটি যুদ্ধকালীন তৎপরতায় করা হয়েছে। নতুন দিল্লির আন্তর্দেশীয় বিমানবন্দরের ১ নম্বর টার্মিনালের কাছে ভারতীয় বায়ুসেনার একটি জমি চিহ্নিত করা হয়। বায়ু সেনা অনুমতি দেওয়ার পর ডিআরডিও ২৩শে জুন এই হাসপাতালটি তৈরির কাজ শুরু করে।
সশস্ত্র বাহিনীর চিকিৎসা বিভাগের ডাক্তার, নার্স এবং স্বাস্থ্য কর্মীরা এই হাসপাতালটি পরিচালনা করবেন। ডিআরডিও হাসপাতালের পরিকাঠামোর ব্যবস্থাপনার দায়িত্বে রয়েছে। হাসপাতালে যেসমস্ত সংক্রমিত ব্যক্তি ভর্তি হবেন তাঁদের মনস্তাত্ত্বিক দিকটিও ডিআরডিও-র একটি দল খেয়াল রাখবে।
জেলা প্রশাসন যেসমস্ত কোভিড-১৯ সংক্রমিতদের এখানে পাঠাবে তাঁদের বিনামূল্যে চিকিৎসা করা হবে। অল ইন্ডিয়া ইনস্টিটিউট অফ্ মেডিকেল সায়েন্সেস-এ সংকটাপন্ন আক্রান্তদের আরও চিকিৎসার জন্য পাঠানো হবে।
টাটা সন্স্ এই প্রকল্পে তহবিল জুগিয়েছে। ভারত ইলেকট্রনিক্স্ লিমিটেড, ভারত ডায়নামিক্স্ লিমিটেড, অ্যাসট্র মাইক্রোওয়েভ প্রডাক্টস লিমিটেড, শ্রী ভেংকটেশ্বরা ইঞ্জিনিয়ার্স, ব্রাহ্মস প্রাইভেট লিমিটেড, ভারত ফোর্জ এবং ডিআরডিও-র কর্মীরা স্বেচ্ছায় তাঁদের একদিনের বেতন এই হাসপাতালের জন্য দান করেছেন।
২৫ হাজার বর্গ মিটার এলাকা জুড়ে এই হাসপাতালের শীতাতপ নিয়ন্ত্রিত চিকিৎসা ব্যবস্থাপনা রয়েছে। হাসপাতালের রোগীরা এবং চিকিৎসকদের সম্পূর্ণ আলাদাভাবে থাকার ব্যবস্থা রয়েছে। এছাড়াও এখানে চিকিৎসার অন্যান্য অত্যাধুনিক সুযোগ সুবিধে রাখা হচ্ছে। হাসপাতালটি আজ থেকে চিকিৎসা পরিষেবা দেওয়া শুরু করল।
CG/CB/SKD
(Visitor Counter : 185
প্রধানমন্ত্রীরদপ্তর
২৫ মার্চ কর্ণাটক সফর করবেন প্রধানমন্ত্রী
নয়াদিল্লি, ২৩ মার্চ, ২০২৩
আগামী ২৫ মার্চ সকালে প্রধানমন্ত্রী শ্রী নরেন্দ্র মোদী কর্ণাটক সফর করবেন। চিক্কাবাল্লাপুরে শ্রী মধুসুদন সাই ইনস্টিটিউট অফ মেডিকেল সায়েন্সেস অ্যান্ড রিসার্চ-এর উদ্বোধন করবেন তিনি। বেলা ১টা নাগাদ ব্যাঙ্গালোর মেট্রোর হোয়াইটফিল্ড  থেকে কৃষ্ণারাজাপুরা লাইনের উদ্বোধন করবেন এবং তিনি মেট্রো রেলে সফর করবেন।
চিক্কাবাল্লাপুরে প্রধানমন্ত্রী
এই এলাকায় এই নতুন উদ্যোগ ছাত্রছাত্রীদের নতুন সুযোগ এনে দেবে এবং মূল্যসাশ্রয়ী স্বাস্থ্য পরিষেবার সুযোগ প্রদান করবে। প্রধানমন্ত্রী শ্রী মধুসুদন সাই ইনস্টিটিউট অফ মেডিকেল সায়েন্সেস অ্যান্ড রিসার্চ -এর উদ্বোধন করবেন যেটি চিক্কাবাল্লাপুর মুদ্দেনাহাল্লির সত্য সাই গ্রামে শ্রী সত্য সাই ইউনিভার্সিটি ফর হিউম্যান এক্সলেন্স স্থাপন করে। গ্রামীণ এলাকায় অবস্থিত মেডিকেল শিক্ষা এবং স্বাস্থ্য পরিষেবাকে বিকেন্দ্রিকরণ করার লক্ষ্যে এটি গড়ে উঠেছে। এসএমএসআইএমএসআর সকলকে নিখরচায় মেডিকেল চিকিৎসা ও উন্নত চিকিৎসা পরিষেবা প্রদান করবে। ২০২৩ শিক্ষাবর্ষ থেকে এই ইনস্টিটিউট কাজ শুরু করবে।
বেঙ্গালুরুতে প্রধানমন্ত্রী
দেশজুড়ে বিশ্বমানের শহর পরিবহণ পরিকাঠামো গড়ে তোলার লক্ষ্য রয়েছে প্রধানমন্ত্রী। এই লক্ষ্যেই ব্যাঙ্গালোর মেট্রোর দ্বিতীয় পর্যায়ে হোয়াইটফিল্ড  থেকে কৃষ্ণরাজাপুরা পর্যন্ত ৩১.৭১ কিলোমিটার মেট্রো রেলপথের সম্প্রসারণ ঘটানো হবে। প্রধানমন্ত্রী হোয়াইটফিল্ড  মেট্রো স্টেশনে এর উদ্বোধন করবেন। ৪,২৫০ কোটি টাকা ব্যয়ে নির্মিত এই মেট্রো রেলপথ বেঙ্গালুরুর যাত্রীদের পরিচ্ছন্ন, নিরাপদ, দ্রুত এবং আরামদায়ক যাত্রার সুযোগ এনে দেবে। এর ফলে শহরের যানজট কমবে এবং যানবাহনের গতি বৃদ্ধি পাবে।
PG/AB/DM
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৬০ কোটি ৫৮ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১২ কোটি ৭৯ লক্ষের বেশি টিকার ডোজ রয়েছে
নতুন দিল্লি, ২২ জানুয়ারি, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৬০ কোটি ৫৮ লক্ষ ১৩ হাজার ৭৪৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১২ কোটি ৭৯ লক্ষ ৪৫ হাজার ৩২১টি টিকার ডোজ হাতে রয়েছে।
(CG/BD/AS/